Source: https://baschet.ro/u20-masculin/stiri/u18-masculin-u-bt-cluj-cs-agronomia-1-lps-bihorul-csm-oradea-si-bc-slam-bucuresti-s-au-calificat-in-semifinale
Timestamp: 2020-05-29 10:16:55+00:00

Document:
U18 masculin: U-BT Cluj, CS Agronomia 1, LPS Bihorul CSM Oradea și BC Slam București s-au calificat în semifinale - Baschet.ro | Totul despre Baschet
În perioada 10-14 aprilie s-a disputat Turneul Final 1A din cadrul Campionatului Național U18 masculin. Cele 15 partide au fost găzduite de Sala Agronomia din București. Sase formații au luptat pentru cele patru locuri care duc la Turneul Final 1B, din luna mai, la care se vor disputa semifinalele și finalele. U-BT Cluj-Napoca a fost singura echipă cu parcurs perfect la turneul din capitală. CS Agronomia 1 București, LPS Bihorul CSM Oradea și BC Slam București au mai obținut calificarea la final 4.
29 de echipe s-au înscris în CN U18 masculin în acest sezon. În faza de calificare au fost repartizate în 3 grupe de câte 7 și una de 8. Au fost 6 turnee, iar primele trei clasate din cele patru grupe au avansat în faza semifinală A. Două formații au avut un parcurs perfect în prima fază: U-BT Cluj-Napoca în Grupa 1, cu 12 victorii, respectiv BC Slam București în Grupa 3 cu 10 succese.
În faza semifinală A au fost două grupe de șase echipe și s-au disputat etape săptămânale. Primele trei din fiecare grupă au obținut calificarea la Turneul Final 1A. U-BT Cluj-Napoca a avut din nou un parcurs fără greșeală în faza a doua a competiției, cu 10 victorii în Grupa A. Același bilanț l-a avut și CS Agronomia 1 București în Grupa B.
Turneul Final 1A s-a disputat în capitală din 10 până în 14 aprilie. În unele partide s-au înregistrat diferențe foarte mari, de peste 50 de puncte. Dar au fost și meciuri strânse, iar cea mai mică diferență a fost de un punct, între CSS Târgoviște și LPS Bihorul CSM Oradea. Un joc a avut nevoie de prelungiri, duelul concitadinelor din București, CS Agronomia 1 și BC Slam.
Iată rezultatele înregistrate la turneul din capitală:
1 CSM București vs U-BT Cluj-Napoca 59-86
1 LPS Bihorul CSM Oradea vs BC Slam București 58-37
1 CSS Târgoviște vs CS Agronomia 1 București 65-87
2 U-BT Cluj-Napoca vs CSS Târgoviște 119-68
2 BC Slam București vs CSM București 72-67
2 CS Agronomia 1 București vs LPS Bihorul CSM Oradea 56-50
3 LPS Bihorul CSM Oradea vs CSS Târgoviște 69-70
3 BC Slam București vs U-BT Cluj-Napoca 28-85
3 CSM București vs CS Agronomia 1 București 42-62
4 U-BT Cluj Napoca vs LPS Bihorul CSM Oradea 76-53
4 CSS Târgoviște vs CSM București 73-78
4 CS Agronomia 1 București vs BC Slam București 77-70
5 CS Agronomia 1 București vs U-BT Cluj-Napoca 76-79
5 CSM București vs LPS Bihorul CSM Oradea 51-55
5 BC Slam București vs CSS Târgoviște 59-44
U-BT Cluj-Napoca a încheiat pe prima poziție în clasamentul Turneului Final 1A cu 10 puncte după 5 victorii. CS Agronomia 1 București a fost pe doi cu 9 puncte (4 victorii/1 înfrângere), iar LPS Bihorul CSM Oradea și BC Slam București s-au calificat mai departe având câte 7 puncte (2/3). Pe locurile 5 și 6 au fost CSM București și CSS Târgoviște cu câte 6 puncte (1/4).
Filippos Gkogkos (BC Slam București) a avut cea mai mare medie de puncte pe meci, 23,25. Acesta a înscris 93 de puncte în patru meciuri. Luca Hara a avut cel mai mare total de puncte înscrise, 110 în 5 partide, cu o medie de 22, urmat de Matei Bodea cu 89 de puncte în 5 meciuri (17,8 pe meci), ambii de la CS Agronomia 1 București.
Turneul Final 1B va fi în luna mai. Semifinalele sunt programate pentru 4 mai. Se vor întâlni U-BT Cluj-Napoca și BC Slam București, respectiv CS Agronomia 1 București și LPS Bihorul CSM Oradea. Finalele se vor disputa în 5 mai.
*foto: raxsport.ro

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM